ai4bharat/Pralekha huggingface dataset:
کانکنی کی وزارت
کانکنی کی وزارت کا مقصد، خصوصی مہم 3.0 کے تحت، صفائی ستھرائی کی 341سرگرمیوں کو نافذ کرنا ہے
کانکنی کی وزارت، اپنے سی پی ایس ایز اور اپنے فیلڈ فارمیشنز کے ساتھ مل کر، سرکاری دفاتر میں صفائی کو فروغ دینے اور کام کی جگہ کے تجربات کو بہتر کرنے کے لیے، خصوصی مہم 3.0 کا مشاہدہ کر رہی ہے۔کانکنی کی وزارت کے سکریٹری نے 30 ستمبر کو تمام فیلڈ دفاتر کے ساتھ ایک وی سی میٹنگ میں خصوصی مہم 3.0 کے لیے تمام دفاتر کی تیاری کا جائزہ لیا۔ مختلف زمروں کے تحت اہداف مقرر کیے گئے اور صفائی کے لیے جگہوں کی نشاندہی کی گئی۔ مہم کے دوران، ریکارڈ کرنے کے انتظامیہ اور دفاتر میں کام کی جگہ کے تجربے کو بڑھانا اولین فوکس ہوگا۔ کانکنی کی وزارت اور دیگر اکائیوں نے خصوصی مہم 3.0 کے دائرہ کار میں 341 صفائی مہم / سرگرمیوں کی نشاندہی کی ہے۔
وزارت اور اس کے ماتحت تنظیمیں، مہم کے آٹھ زمروں سے تجاوز کرتے ہوئے بہترین طریقوں کے طور پر ،مختلف سرگرمیاں شروع کر رہی ہیں۔ ماحولیات کی بحالی کے موضوع کو آگے بڑھاتے ہوئے، وزارت کی جانب سے مہم کے تحت، نئے اقدامات کیے گئے ہیں۔
خصوصی مہم 3.0 کے دوران، کانکنی کی وزارت شاستری بھون کے مرکزی دروازے اور راہداریوں سمیت ،دفتر کے احاطے کی تجدید کاری کا کام کر رہی ہے۔ توانائی کی بچت کے اقدام کے طور پر، کانکنی کی وزارت کے تمام دفاتر سے پرانے ہاٹ کیسز ہٹائے جا رہے ہیں۔ مختلف مہم کے پوسٹرز دکھانے کے لیے اسٹینڈز اور فلیکسز کو ڈیجیٹل اسکرین سے تبدیل کیا جا رہا ہے۔
جیولوجیکل سروے آف انڈیا ، ملک بھر میں 15 جیو ہیریٹیج سائٹس پر مختلف سرگرمیاں انجام دینے جا رہا ہے۔ ان جیو ہیریٹیج سائٹس کی شناخت اتر پردیش، کرناٹک، کیرالہ، آندھرا پردیش، تمل ناڈو، بہار، جھارکھنڈ، راجستھان، گجرات، مدھیہ پردیش، مہاراشٹر، میگھالیہ اور تریپورہ میں کی گئی ہے۔ جی ایس آئی ملک کے مختلف حصوں سے مختلف ارضیاتی فیلڈ تحقیقات کے دوران اکٹھے کیے گئے پتھروں کے پرانے نمونوں کو استعمال کرتے ہوئے، اپنے سی ایچ کیو کیمپس میں چٹان کی مجسمہ سازی تیار کرے گا۔
مختلف دفاتر میں بہت سی نئی اور اختراعی سرگرمیاں ہو رہی ہیں۔ نیشنل ایلومینیم کمپنی لمیٹڈ ، بھونیشور کے نالکو نگر ٹاؤن شپ میں ایک ورمی کمپوسٹ پلانٹ کی تجدید نو کر رہا ہے اور طبیعاتی پلانٹ گارڈن بنا رہا ہے۔ نالکو اپنے دامن جوڑی اور انگول یونٹس میں اسی قسم کے دواؤں کے پودوں کے باغات بھی تیار کر رہا ہے۔
ہندوستان کاپر لمیٹڈ  بھی بہت سی اختراعی سرگرمیوں کا اہتمام کر رہا ہے۔ بارش کے پانی کو ذخیرہ کرنے سے لے کر آبی ذخائر کی صفائی تک نیز برڈ فیڈر لگانے تک کچھ پائیدار سرگرمیاں ہیں جو ایچ سی ایل خصوصی مہم 3.0 کے تحت کر رہی ہے۔
منرل ایکسپلوریشن کنسلٹنسی لمیٹڈ  نیلے اور سبز رنگ کی بالٹیاں رکھ کر 'ذرائع سے ٹھوس فضلہ کی علیحدگی' کو فروغ دے رہا ہے۔ کمپنی، نامیاتی کھادوں کو فروغ دینے کے لیے کمپوزٹ پٹس بھی بنا رہی ہے۔
انڈین بیورو آف مائنز  خصوصی مہم 3.0 کا بھی مشاہدہ کر رہا ہے جس میں بہت سے شجرکاری پروگراموں کے ساتھ، کمپوسٹ گڑھے بنانے اور یہاں تک کہ جڑی بوٹیوں کے پودوں کے باغ کی تیاری بھی شامل ہے۔
دیگر یونٹس جیسے این آئی آر ایم اورجے این اے آر ڈی ڈی سی بھی اس مہم کے دوران، کئی پائیدار صفائی مہم چلا رہے ہیں۔
وزارتِ تعلیم
تعلیمی اجلاس 2023-24 سے 57 معروف مرکزی/ریاستی حکومتی یونیورسٹیوں/ اداروں میں چار سالہ انٹیگریٹڈ ٹیچر ایجوکیشن پروگرام شروع کیا گیا
نیشنل کونسل آف ٹیچر ایجوکیشن . نے تعلیمی سیشن 2023-24 سے ملک بھر کے 57 ٹیچر ایجوکیشن اداروں  میں انٹیگریٹڈ ٹیچر ایجوکیشن پروگرام  کا آغاز کیا ہے۔ یہ این ای پی 2020 کے تحت ای کا این سی ٹی ای کے. فلیگ شپ پروگرام ہے۔
آئی ٹی ای پی، جسے 26 اکتوبر 2021 کو متعارف کیا گیا تھا، ایک 4 سالہ دوہری جامع انڈرگریجویٹ ڈگری ہے جو بی ایس سی/بی-ایڈ، اور بی کام بی ایڈ کورسز پیش کرتا ہے۔ یہ کورس اسکول کے نئےڈھانچہ میں اساتذہ کو 4 مراحل کے لیے تیار کرے گا یعنی بنیادی، تیاری، مڈل اور سیکنڈری ۔ یہ پروگرام ابتدائی طور پر معروف مرکزی/ریاستی حکومتی یونیورسٹیوں/ اداروں میں پائلٹ موڈ میں چلایا جا رہا ہے۔ آئی ٹی ای پی ان تمام طلباء کے لیے دستیاب ہو گا جو ثانوی تعلیم کے بعد آئی ٹی ای پی موڈ میں چلایا جا رہا ہے۔ تدریس کو اپنے کیریئر کے طور پر اختیار کرنے کا انتخاب کرتے ہیں۔
اس مربوط کورس سے طلباء کو ایک سال کی بچت ہو گی کیونکہ وہ موجودہ بی-ایڈ اسکیم کے لیے درکار 5 سال کے بجائے 4 سال میں کورس مکمل کریں گے۔ اس کے لیے داخلہ نیشنل ٹیسٹنگ ایجنسی  کے ذریعے نیشنل کامن انٹرنس ٹیسٹ  کے ذریعے کیا جائے گا۔
آئی ٹی ای پی نہ صرف جدید ترین تعلیم فراہم کرے گا بلکہ ابتدائی بچپن کی دیکھ بھال اور تعلیم ، بنیادی خواندگی اور عدد ، جامع تعلیم اور ہندوستان اور اس کی اقدار/ اخلاقیات/ آرٹ کی تفہیم، روایات اور دیگر مضامین کی بنیاد بھی رکھے گا۔ یہ کورس اساتذہ کے تعلیمی شعبے کی بحالی میں اہم کردار ادا کرے گا۔
یہ کورس اساتذہ کے تعلیمی شعبے کی بحالی میں اہم کردار ادا کرے گا۔ ہندوستانی اقدار اور روایات پر مبنی کثیر الضابطہ ماحول کے ذریعے، اس کورس سے پاس آؤٹ ہونے والے ممکنہ اساتذہ کو 21ویں صدی کے عالمی معیار کے تقاضوں سے روشناس کرایا جائے گا اور اس طرح وہ نئے ہندوستان کے مستقبل کی تشکیل میں اہم کردار ادا کریں گے۔
ش ح۔ ش ت۔ج
Uno-2318
(Visitor Counter : 284
بجلی کی وزارت
این ٹی پی سی اور سیمنز لمیٹڈ نے فرید آباد گیس پاور پلانٹ میں ہائیڈروجن کو-فائرنگ پر کام کرنے کے لیے مفاہمت نامے پر دستخط کیے
این ٹی پی سی اور سیمنز لمیٹڈ نے این ٹی پی سی فرید آباد گیس پاور پلانٹ میں نصب سیمنز V94.2 گیس ٹربائنز میں قدرتی گیس کے ساتھ ملاوٹ شدہ ہائیڈروجن کو-فائرنگ کی افادیت کو ظاہر کرنے کے لیے مفاہمت کی ایک اقرار نامہ  پر دستخط کیے ہیں۔ فرید آباد گیس پاور پلانٹ کی کل نصب صلاحیت 432 میگاواٹ ہے جس میں دو V94.2 گیس ٹربائنیں مشترکہ سائیکل موڈ میں کام کر رہی ہیں۔ مفاہمت کے ان اقرار ناموں پر دونوں کمپنیوں کے ڈائریکٹر جناب شری اجول کانتی بھٹاچاریہ، ڈائریکٹر ، این ٹی پی سی لمیٹڈ اور سیمنز لمیٹڈ کے جنرل منیجر جناب ستیہ پرکاش چودھری این، کی موجودگی میں دستخط کیے گئے۔
کاربن سے پاک اہداف کو حاصل کرنے کے لیے توانائی کے تمام شعبوں میں ایک مربوط اور وسیع خاکے کی ضرورت ہے۔ اس گیس ٹربائنز میں ہائیڈروجن کو-فائرنگ CO2 کے اخراج کو کم کرنے میں روڈ میپ کے ایک حصے کے طور پر کلیدی کردار ادا کر سکتی ہے۔ این ٹی پی سی لمیٹڈ،جو بھارت میں سب سے بڑا بجلی تیار کرنے والا ادارہ ہے ، توانائی کی منتقلی اور COP26 کے اہداف کو حاصل کرنے میں اہم کردار ادا کرنے کا خواہشمند ہےلہٰذا اس اقدام کے ایک حصے کے طور پر، این ٹی پی سی ہائیڈروجن کے استعمال کے ساتھ ساتھ ہائیڈروجن پیدا کرنے کی مختلف نئی ٹکنالوجیوں کی تلاش کر رہا ہے تاکہ مستقبل کی تیاری کو یقینی بنایا جا سکے اور مطلوبہ صلاحیتوں، تکنیکی مہارت کو فروغ دیا جا سکے، تاکہ اسے ملک کو کاربن سے پاک بنانے اور ہائیڈروجن مشن کے اہداف کے ساتھ ہم آہنگ کیا جا سکے۔
مفاہمت کے اس اقرار نامے کے تحت مذکورہ دونوں کمپنیاں فرید آباد گیس پاور پلانٹ میں ہائیڈروجن کو-فائرنگ متعارف کرانے کی افادیت کا مشاہدہ کرنے کے لیے تعاون کریں گی۔ فزیبلٹی مشاہدے کی بنیاد پر صلاحیت کو ظاہر کرنے کے لیے 5فیصد  ہائیڈروجن کو-فائرنگ کے لیے ایک آزمائشی پروجیکٹ نافذ کیا جا سکتا ہے اور اس کے لئے پروجیکٹ کے لیے درکار ہائیڈروجن کا بندوبست این ٹی پی سی کرے گا۔
این ٹی پی سی ہائیڈروجن سے متعلق مختلف پہل قدمیوں کو آگے بڑھا رہا ہے اور اس شعبے میں ڈی این آر کے مختلف کام انجام دے رہا ہے تاکہ ایک ایسی ٹیکنالوجی لائی جا سکے جو سب کے لیے سبز، سستی، قابل اعتماد اور پائیدار بجلی فراہم کر سکے۔ مفاہمت کا یہ اقرار نامہ این ٹی پی سی کے اہداف کو پورا کرنے کے لیے اٹھائے گئے چنندہ اقدامات میں سے ایک ہے۔ ہائیڈروجن کوفائرنگ موجودہ این ٹی پی سی گیس اثاثوں کواس وقت استعمال کرنے میں مدد کر سکتی ہے، جب گرین ہائیڈروجن کم قیمت پر دستیاب ہو تب یہ گیس پلانٹس سے بجلی کی لاگت کو کم کر سکتی ہے۔ نیز، یہ گیس ٹربائن قابل تجدید توانائی کے وقت میں گرڈ کو لچک فراہم کرنے اور گرڈ کو مستحکم کرنے میں مدد فراہم کر سکتی ہیں۔این ٹی پی سی لمیٹڈکے ایگزیکٹو ڈائریکٹرمنیش کمار سریواستو نے کہا ہمیں یقین ہے کہ اس ٹیکنالوجی میں عالمی مہارت رکھنے والے سیمنز لمیٹڈ کے ساتھ شراکت داری ہمیں قومی ہائیڈروجن مشن کے تحت اپنے مقاصد کو پورا کرنے میں مدد دے گی۔
مفاہمت کے اِس اقرار نامے سے یہ ظاہر ہوتا ہے کہ بھارت نے توانائی کی اپنی منتقلی اور کاربن سے پاک بنائے جانے کے سفر کو تیز کیا ہے۔ سیمنز لمیٹڈ کے ہیڈ آف سروس اینڈ ڈیجیٹل جناب اشیش سرین نے کہا کہ ہمیں این ٹی پی سی کے ساتھ تعاون کرنے پر بہت فخر ہے کیونکہ ہمیں یقین ہے کہ ہم مل کر موجودہ اور مستقبل کے بجلی نظام کو زیادہ مؤثر، لچکدار اور پائیدار بنا سکتے ہیں۔
خلا ء کا محکمہ
کابینہ نے بھارت اور نائجیریا کے درمیان پرامن مقاصد کے لیے بیرونی خلاء کی کھوج اور اس کے استعمال میں تعاون پر ہوئے مفاہمت نامہ کو منظوری دی
نئی دہلی، 21 اکتوبر: وزیر اعظم نریندر مودی کی صدارت میں مرکزی کابینہ کو پرامن مقاصد کے لیے بیرونی خلاء کی کھوج اور اس کے استعمال میں تعاون پر بھارت اور نائجیریا کے درمیان ہوئے مفاہمت نامہ  سے واقف کرایا گیا۔ ایم او یو پر جون، 2020 میں بنگلورو میں بھارت کے انڈین اسپیس ریسرچ آرگنائزیشن  اور 13 اگست، 2020 کو ابوجا میں نائجیریا کی نیشنل اسپیس ریسرچ اینڈ ڈیولپمنٹ ایجنسی  نے دستخط کیے ہیں۔
تفصیلات:
- یہ مفاہمت نامہ دونوں ممالک کو تعاون کے امکانی مفاد کے شعبوں جیسے کرۂ ارض کی ریموٹ سینسنگ؛ سیٹلائٹ کمیونیکیشن اور سیٹلائٹ پر مبنی نیویگیشن؛ خلائی سائنس اور سیاروں کی کھوج؛ اسپیس کرافٹ، لانچ ویہکل، خلائی نظاموں اور زمینی نظاموں کا استعمال؛ جیو اسپیٹیل آلات اور تکنیکوں سمیت خلائی ٹیکنالوجی کا عملی استعمال؛ اور تعاون کے دیگر شعبوں کو طے کرنے کے قابل بنائے گا۔
- اس مفاہمت نامہ کے تحت ایک جوائنٹ ورکنگ گروپ کی تشکیل کی جائے گی، جس میں خلائی محکمہ  / اسرو اور نائجیریا کی نیشنل اسپیس ریسرچ اینڈ ڈیولپمنٹ ایجنسی  کے ارکان شامل ہوں گے۔ جوائنٹ ورکنگ گروپ مقررہ میعاد اور نفاذ کے وسائل سمیت ایکشن پلان کو حتمی شکل دے گا۔
نفاذ کی حکمت عملی اور اہداف:
دستخط شدہ ایم او یو کے تحت ایک جوائنٹ ورکنگ گروپ کی تشکیل کی جائے گی، جس میں خلائی محکمہ  / اسرو اور نائجیریا کی نیشنل اسپیس ریسرچ اینڈ ڈیولپمنٹ ایجنسی  کے ارکان شامل ہوں گے۔ جوائنٹ ورکنگ گروپ مقررہ میعاد اور نفاذ کے وسائل سمیت ایکشن پلان کو حتمی شکل دے گا۔
اثر:
دستخط شدہ ایم او یو کرۂ ارض کی ریموٹ سینسنگ؛ سیٹلائٹ کمیونیکیشن؛ سیٹلائٹ نیویگیشن؛ خلائی سائنس اور بیرونی خلاء کی کھوج کے شعبہ میں نئی تحقیقاتی سرگرمیوں اور استعمال کے امکانات کا پتا لگانے کے لیے حوصلہ افزائی بخشے گا۔
خرچ:
دستخط کنندگان کا خیال ہے کہ باہمی طور پر طے کیے گئے پروگرام تعاون کی بنیاد پر مکمل کیے جائیں گے۔ اس قسم کی سرگرمیوں کے لیے فنڈنگ کا نظام ہر کام کی بنیاد پر دستخط کنندگان کے ذریعے باہمی طور پر طے کیا جائے گا۔ اس مفاہمت نامہ کے تحت کی جانے والی مشترکہ سرگرمیوں کی فنڈنگ، متعلقہ دستخط کنندگان کے قوانین و ضوابط کے مطابق کی جائے گی اور یہ ان مقاصد کے لیے مختص رقم کی دستیابی کے ماتحت ہوگی۔
مستفدین:
اس مفاہمت نامہ کے ذریعے حکومت نائجیریا کے ساتھ تعاون اور انسانی مفاد کے لیے خلائی ٹیکنالوجی کے استعمال کے شعبہ میں ایک مشترکہ سرگرمی تیار کرنے میں مدد ملے گی۔ اس طرح، ملک کے تمام طبقوں اور شعبوں کو فائدہ حاصل ہوگا۔
پس منظر:
بھارت اور نائجیریا تقریباً ایک دہائی سے باقاعدہ خلائی تعاون کرنے کے لیے کوشاں ہیں۔ نائجیریا میں ہندوستانی ہائی کمیشن کی پہل کے ساتھ، خلائی تعاون کے لیے بین حکومتی مفاہمت نامہ کا مسودہ ایم ای اے کے توسط سے نائجیریائی اہلکاروں کے ساتھ شیئر کیا گیا تھا۔ سفارتی ذرائع سے صلاح و مشورہ کرنے کے بعد، دونوں فریقین نے مفاہمت نامہ کا ایک عملی مسودہ تیار کیا اور اندرونی منظوری کے لیے اسے آگے بڑھایا۔ حالانکہ ایم او یو پر دستخط کرنے کی منظوری وقت پر مل گئی تھی، لیکن اس ایم او یو پر دستخط کرنے کے لیے مناسب موقع نہیں مل پایا تھا، کیوں کہ 2019 کے آخر اور 2020 کی شروعات میں کووڈ-19 وبائی مرض کے سبب کچھ دوروں کو ردّ کرنا پڑا تھا۔
وزارت دفاع
وزیر دفاع دراس میں کرگل جنگی یادگار پر گُل دائرہ نذر کریں گے
نئی دہلی،19؍جولائی، وزیر دفاع جناب راج ناتھ سنگھ جموں وکشمیر میں کرگل سیکٹر میں پاکستان کی فوج اور ملی ٹینٹس کے ذریعے پہاڑی چوٹیوں پر دراندازی کے خلاف آپریشن وجے کی 20 ویں سالگرہ کے موقع پر کل دراس میں کرگل جنگی یادگار پر گُل دائرہ نذر کریں گے۔
وزیر دفاع کٹھوعہ ضلع کے اُجھ اور سانبا ضلع کے بسنتر میں سرحدی سڑک تنظیم ، بی آر او کے ذریعے تعمیر کردہ دو پلوں کو قوم کے نام وقف کریں گے۔ اُجھ کا پل ایک کلو میٹر طویل ہے جبکہ بسنتر کا پل 617.4 میٹر لمبا ہے۔
بھارتی فوج کے بہادر سپاہیوں نے بھارتی فضائیہ کی مدد سے انتہائی دشوار راستوں ، سخت موسم اور اپنی جگہ پر ڈٹے ہوئے دشمن پر قابو پانے کے لئے کرگل کی جنگ لڑی تھی اور فتح حاصل کی تھی۔ اس تاریخی موقع پر ہمارا ملک اپنے بہادر شہیدوں کو یاد کرتے ہوئے اس فتح کا جشن مناتا ہے۔
اس موقع پر ہونے والی اہم تقریبات میں نئی دہلی میں واقع قومی جنگی یادگار سے فتح کی شمع کو نئی دہلی سے لے کر دراس کے کارگل جنگی یادگار تک پہنچانا شامل ہے جس کے لئے وزیر دفاع جناب راج ناتھ سنگھ نے فوج کے ممتاز نشانے باز صوبے دار جیتو رائے کو شمع سونپی ۔ جناب جیتو رائے نے 14 جولائی 2019 کو این ایم ڈبلیو میں بھارت کے علمبردار کی حیثیت سے شرکت کی۔
فتح کی یہ شمع بھارتی فوج کے سرکردہ کھلاڑیوں اور جنگی ہیروں کے ہاتھوں لے جائی جارہی ہے۔ یہ شمالی بھارت کے 9 بڑے شہروں سے ہوکر گزرے گی اور 26 جولائی 2019 کو کرگل جنگی یادگار پہنچے گی جو دراس میں واقع ہے۔ یہاں سی او اے ایس اس مشعل کو حاصل کریں گے۔ پورے راستے میں بھارتی فوج کے جوان ان بہادر شہیدوں کو خراج عقیدت پیش کررہے ہیں جنہوں نے ملک کے لئے انتہائی بہادری کے ساتھ یہ جنگ لڑی۔
قومی جنگی یادگار سے لافانی شمع یا فتح کی شمع کا یہ سفر کرگل وجے دیوس کی 20 ویں سالگرہ پر ’’یاد ، خوشی اور تجدید‘‘ کے موضوع کو فروغ دے رہی ہے، اس کا مطلب ہے کہ ہم اپنے شہیدوں اور ان کی قربانیوں کو یاد کرتے ہیں، ہم کرگل میں فتح کا جشن منارہے ہیں اور ہم نے ترنگے پرچم کے وقار کے تحفظ کے لئے اپنے عہد کی تجدید کی ہے۔
U-3274
(Visitor Counter : 58
وزارت دفاع
ڈی آر ڈی او نے اضافہ شدہ رینج کے 122 ملی میٹر کیلیبر راکٹ کا کام یاب تجربہ کیا
چنڈی گڑھ، 25 جون 2021: دفاعی تحقیق و ترقی کے ادارے ڈی آر ڈی او نے 25 جون 2021 کو اوڈیشہ کے ساحل سے پرے چندی پور میں مربوط ٹیسٹ رینج  پر ملٹی بیرل راکٹ لانچر  سے مقامی طور پر تیار کردہ 122 ملی میٹر کیلیبر راکٹ کا کام یاب تجربہ کیا۔ 122 ملی میٹر کے چار توسیعی رینج راکٹوں کے ورژن مکمل آلات کے ساتھ مشاہدہ کے لیے داغے گئے تھے اور وہ مشن کے مکمل مقاصد پر پورا اترتے تھے۔ یہ راکٹ فوجی کارروائیوں کے لیے تیار کیے گئے ہیں اور ٤٠ کلومیٹر تک کے اہداف کو تباہ کرسکتے ہیں ۔
تمام فلائٹ آئٹمزکو رینج آلات کے ذریعے ٹریک کیا گیا، جن میں ٹیلی میٹری، ریڈار اور آئی ٹی آر کے ذریعے تیار کردہ الیکٹرو آپٹیکل ٹریکنگ سسٹم اور پروف اینڈ تجرباتی انسٹالیشن  شامل ہیں ۔
یہ راکٹ سسٹم پونے میں قائم آرممنٹ ریسرچ اینڈ ڈویلپمنٹ اسٹیبلشمنٹ  اور ہائی انرجی میٹریل ریسرچ لیبارٹری  نےمیسرز اکنامک ایکسپلوزیو لمیٹڈ، ناگپور کی تعمیر کے تعاون سے مشترکہ طور پر تیار کیا ہے۔ یہ بڑھایا ہوا راکٹ سسٹم موجودہ ١٢٢ ملیمیٹر گریڈ راکٹ کی جگہ لے گا۔
رکشا منتری جناب راج ناتھ سنگھ نے ڈی آر ڈی او اور صنعت کو 122 ملیمیٹر کیلیبر راکٹ کے کام یاب لانچ پر مبارکباد دی ہے۔ سیکرٹری، محکمہ دفاع تحقیق و ترقی اور ڈی آر ڈی او کے چیئرمین ڈاکٹر جی ستیش ریڈی نے کام یاب مشاہدہ میں شامل ٹیموں کی کوششوں کو سراہا۔
5905

(Visitor Counter : 133
ریلوے کی وزارت
ریلویز کی وزارت نے لاک ڈاؤن کے سبب مختلف مقامات پر پھنسے تارکین وطن مزدوروں ، زائرین، سیاحوں، طلباء اور دیگر افراد کو مختلف جگہوں پر لے جانے کیلئے شرمک اسپیشل ٹرینوں کی شروعات کی
یہ خصوصی ٹرینیں متعلقہ دونوں ریاستی حکومتوں کی درخواست پر ایک جگہ سے دوسری جگہ کے درمیان چلیں گی
اُمور داخلہ کی وزارت کے ذریعے جاری کردہ رہنما خطوط کے مطابق لاک ڈاؤن کے سبب مختلف مقامات پر پھنسے تارکین وطن مزدوروں ، زائرین، سیاحوں، طلباء اور دیگر افراد کو مختلف جگہوں پر لے جانے کیلئے آج یوم مزدور کے موقع پر شرمک اسپیشل ٹرینوں کو چلانے کا فیصلہ لیا گیا ہے۔
معیاری پروٹوکول کے مطابق ان پھنسے ہوئے لوگوں کو بھیجنے والی اور ان کو بلانے والی متعلقہ دونوں ریاستی حکومتوں کی درخواست پر یہ خصوصی ٹرینیں ایک جگہ سے دوسری جگہ کے درمیان چلیں گی۔ ریلوے اور ریاستی حکومتیں ان شرمک خصوصی ٹرینوں کی آسانی سے آمدورفت اور باہمی اشتراک وتعاون کیلئے سینئر افسران کو نوڈل افسران کی حیثیت سے تقرری کریں گی۔
مسافروں کو بھیجنے والی ریاستوں کے ذریعے ان کی جانچ کی جائے گی اور سفر کی اجازت صرف انہیں لوگوں کو دی جائے گی جن میں کوئی علامت نہیں پائی جائے گی۔ بھیجنے والی ریاستی حکومتوں کو ان لوگوں کو ٹرین میں بٹھانے کیلئے مقررہ ریلوے اسٹیشن تک سینیٹائزڈ بسوں میں بٹھا کر سماجی دوری کے اصول اور دیگر احتیاطی تدابیر کا خیال کرتے ہوئےگروپ میں لانا ہوگا۔ ہر ایک شخص کیلئے فیس کوور لگانا لازمی ہوگا۔ بھیجنے والی ریاستوں کے ذریعے شروعاتی اسٹیشن پر ان کیلئے کھانا اور پانی مہیاکرایا جائیگا۔
ریلوے مسافروں کے تعاون سے سماجی دوری کے اصول اور صفائی ستھرائی کو یقینی کرے گی۔ طویل راستوں پر سفر کے دوران راستے میں ایک کھانا مہیا کرے گا۔ منزل پر پہنچنے کے بعد ریاستی حکومت کے ذریعے مسافروں کی رہنمائی کی جائے گی ، وہیں ان کی اسکریننگ ، اگر ضرورت پڑی تو کورنٹائن اور ریلوے اسٹیشن کے آگے کا سفر جیسے سبھی طرح کے انتظام کریگی۔ ملک کے سامنے موجود بحران کی اس گھڑی میں انڈین ریلویز کے سبھی افسران اور کارکنان ساتھی ہم وطنوں کی خدمت کرنےکیلئے عہد بند ہیں اور سبھی کی مدد اور تعاون چاہتے ہیں۔
-----------------------
وزیراعظم کا دفتر
وزیر اعظم نے باکسنگ میں کانسے کا تمغہ جیتنے پر روہت ٹوکس کو مبارکباد دی
وزیر اعظم جناب نریندر مودی نے برمنگھم سی ڈبلیو جی 2022 میں مردوں کے 67 کلوگرام زمرے کے باکسنگ مقابلے میں کانسے کا تمغہ جیتنے پر ہندوستانی باکسر روہت ٹوکس کو مبارکباد دی ہے۔
ایک ٹویٹ میں وزیر اعظم نے کہا؛
”روہت ٹوکس کے کارنامے سے خوش ہوں۔ میں باکسنگ میں کانسے کا تمغہ جیتنے پر انہیں مبارکباد دیتا ہوں۔ ان کی محنت اور ثابت قدمی نے بہت اچھے نتائج دیے ہیں۔ مجھے امید ہے کہ وہ آنے والے وقت میں اور بھی کامیابیاں حاصل کرے گا۔ #Cheer4India“
سماجی انصاف اور تفویض اختیارات کی وزارت
پسماندہ طبقات کو بااختیار بنانا: شمولیت پر مبنی معاشرے کے لیے سماجی انصاف اورتفویض اختیارات کے محکمہ کاویژن
چنتن شِور میں اسٹریٹجک غور و خوض: ملک گیر فائدے کے لیے بااختیار بنانے کی اسکیموں کے عمل درآمد کو بڑھانا
سماجی انصاف اور بااختیار بنانے کا محکمہ سماجی، تعلیمی اور اقتصادی طور پر پسماندہ طبقات جیسے درج فہرست ذاتوں، دیگر پسماندہ طبقات، بزرگ شہریوں، شراب نوشی اور منشیات کے استعمال کے متاثرین، ٹرانس جینڈر افراد، بھکاریوں، غیر نوٹیفائیڈ اور خانہ بدوش قبائل اقتصادی طور پرپسماندہ طورپرطبقات  اور اقتصادی طور پر کمزور طبقہ  کو بااختیار بنا کر ایک شمولیت پر مبنی معاشرے کی تعمیر کا ویژن رکھتا ہے۔یہ محکمہ ملک میں بااختیار شمولیت پر مبنی معاشرے کے حصول کے لیے کئی اسکیموں کو نافذ کر رہا ہے۔ اپنے ویژن کو حاصل کرنے کے لیے محکمہ نے سماجی انصاف اور تفویض اختیارات کے مرکزی وزیر کی قابل رہنمائی میں ماضی میں مختلف مثالی اقدامات کیے ہیں۔
محکمہ میں تمام اسکیموں کا وقتاً فوقتاً جائزہ لیا جاتا ہے تاکہ مستفیدین کی مؤثر طریقے سے خدمت کے لیے انہیں مزید کارگزار بنایا جاسکے۔ 21 اگست 2023 کو ڈاکٹر امبیڈکر انٹرنیشنل سینٹر، نئی دہلی میں مرکزی وزیر برائے سماجی انصاف اور تفویض اختیارات ڈاکٹر وریندر کمار کی صدارت میں پورے محکمہ کا ایک ’’چنتن شور‘‘ منعقد ہوا۔سماجی انصاف اور تفویض اختیارات کے مرکزی وزیر مملکت جناب اے نارائن سوامی، سکریٹری، ڈی او ایس جے ای،جناب سوربھ گرگ، ایڈیشنل سکریٹری جناب سریندر سنگھ اور دیگر تمام سینئر افسران شِور میں موجود تھے۔محکمہ اور اس کے خود مختار اداروں نیشنل انسٹی ٹیوٹ آف سوشل ڈیفنس ، ڈاکٹر امبیڈکر فاؤنڈیشن  اور تین کارپوریشنوں یعنی نیشنل شیڈول کاسٹ فنانس اینڈ ڈیولپمنٹ کارپوریشن  ،نیشنل بیک ورڈ کلاسیز فنانس اینڈ ڈیولپمینٹ کارپوریشن اور نیشنل صفائی کرمچاری فنانس اینڈ ڈیولپمینٹ کارپوریشن  بھی پروگرام میں موجود تھے۔ اسسٹنٹ سیکشن آفیسر ، سیکشن آفیسرز  اور انڈر سکریٹریز  کی سطح کے کچھ افسران نے پروگرام میں موجود تمام لوگوں کے ساتھ محکمہ میں کام کرنے کے اپنے تجربات مشترک کئے۔
مرکزی وزیر نے یہ پیغام دیا کہ افراد کی صلاحیت سازی اور سماجی ترقی میں حصہ ڈالنے کے لیے مناسب حکمت عملی کی ضرورت ہے۔ ایک مضبوط حکمت عملی تیار کرنے کے لیے، وقتاً فوقتاً ایسے غور وخوض پر مبنی اجلاس کی ضرورت ہوتی ہے۔ وزیرمملکت جناب اے نارائن سوامی نے اس شعبہ میں محکمہ کی اسکیموں کے بارے میں بیداری پیدا کرنے کی اہمیت کا اظہار کیا۔ سکریٹری،ڈی او ایس جے ای نے دفتر میں کام کرنے کی ذمہ داری لینے کا پیغام دیا اور صلاحیت سازی کی اہمیت پر زور دیا۔
ملک بھر میں مستفیدین کی خدمت کے لیے اسکیموں کے مؤثر نفاذ کے مقصد کے ساتھ چنتن شِور کااختتام ہوا۔
وزیراعظم کا دفتر
وزیراعظم نے لال بہادر شاستری کو ان کے یوم پیدائش پر خراج عقیدت پیش کیا
نئی دلّی ،02 اکتوبر، 2021/
وزیراعظم جناب نریندر مودی نے سابق وزیراعظم جناب لال بہادر شاستری کو ان کےیوم پیدائش پرخراج تحسین پیش کیا۔
ایک ٹوئیٹ میں وزیر اعظم نے کہا؛
’’سابق وزیراعظم لال بہادر شاستری جی کو ان کے یوم پیدائش پرخراج عقیدت۔ اقدار اور اصولوں پر مبنی ان کی زندگی اہل وطن کے لئے ہمیشہ منبع ترغیب رہے گی۔‘‘
پارلیمانی امور کی وزارت
حکومت نے پارلیمنٹ میں سیاسی جماعتوں کے لیڈروں کے ساتھ میٹنگ کی
اس سیشن کے دوران سمودھان سبھا سے شروع ہوئے 75 برسوں کے پارلیمانی سفر میں حاصل کی گئی کامیابیوں، تجربات، یادوں اور معلومات پر تبادلہ خیال کیا جائے گا
پارلیمانی امور کے مرکزی وزیر نے پارلیمنٹ کو خوش اسلوبی سے چلانے کے لیے تمام جماعتوں سے تعاون کی درخواست کی
پیر سے شروع ہونے والے 17ویں لوک سبھا کے 13ویں اجلاس اور راجیہ سبھا کے 261ویں اجلاس کے آغاز سے ایک دن قبل، آج یہاں وزیر دفاع جناب راج ناتھ سنگھ کی صدارت میں تمام سیاسی جماعتوں کے لیڈروں کے ساتھ حکومت کی میٹنگ ہوئی اور یہ میٹنگ سرکاری کام کاج پر مبنی تھی ، جو جمعہ 22 ستمبر 2023 کو ختم ہوسکتی ہے۔ پارلیمانی امور کے مرکزی وزیر نے اجلاس کی شروعات کرتے ہوئے ایوان کے تمام لیڈروں کا خیرمقدم کرنے کے بعد کہا کہ اس اجلاس کے دوران 5 میٹنگیں ہوں گی۔اس کے علاوہ انہوں نے بتایا کہ 5 دنوں کےاوقات میں اس سیشن کے دوران عارضی طور پر 8 قانون سازی کے بلز پیش کیے جانے کا امکان ہے۔ انہوں نے یہ بھی بتایا کہ 18 ستمبر 2023 بروز پیر کو اس سیشن کے دوران سمودھان سبھا سے شروع ہوئے’’ 75 برسوں کے پارلیمانی سفر میں حاصل کی گئی کامیابیوں، تجربات، یادوں اور معلومات‘‘ پر تبادلہ خیال کیا جائے گا۔ انہوں نے سیاسی لیڈروں کو بتایا کہ 19 ستمبر 2023 کو صبح 10.00 بجے سے صبح 10.45 تک فوٹو سیشن کے انعقاد کے بعد سینٹرل ہال میں صبح 11.00 بجے ایک تقریب شروع ہوگی، جس میں نائب صدرجمہوریہ، راجیہ سبھا کےچیئرمین، وزیر اعظم، لوک سبھا کے اسپیکر، راجیہ سبھا میں ایوان کے لیڈر ، پارلیمانی امور کا وزیر، راجیہ سبھا میں اپوزیشن کے لیڈر اور لوک سبھا میں سب سے بڑی اپوزیشن پارٹی کے لیڈر اور پارلیمنٹ کے دونوں ایوانوں کے اراکین شرکت کریں گے۔ سنٹرل ہال میں تقریب کے اختتام کے بعد دونوں ایوانوں کا اجلاس نیو پارلیمنٹ ہاؤس میں اپنے اپنے چیمبرز میں ہوگا۔
پارلیمانی امور کے مرکزی وزیر جناب پرہلاد جوشی نے تمام پارٹی لیڈروں سے پارلیمنٹ کے دونوں ایوانوں کی کارروائی کو خوش اسلوبی سے چلانے کے لیے سرگرم مدد اور تعاون کی درخواست کی۔ اس میٹنگ میں تجارت اور صنعت، امور صارفین، خوراک اور سرکاری نظام تقسیم اور ٹیکسٹائل کے مرکزی وزیر جناب پیوش گوئل نے بھی شرکت کی۔پیوش گوئل راجیہ سبھا میں ایوان کے لیڈر ہیں۔اس کے علاوہ اس میٹنگ میں قانون وانصاف کی وزارت میں وزیر مملکت ، پارلیمانی امور کی وزارت میں وزیر مملکت اور ثقافت کی وزارت میں وزیر مملکت جناب ارجن رام میگھوال اور پارلیمانی امور کی وزارت میں وزیر مملکت اور خارجی امور کی وزارت میں وزیر مملکت جناب وی مرلی دھرن بھی شامل ہوئے۔
اس میٹنگ میں بی جے پی اور وزراء سمیت 34 پارٹیوں کے 51 لیڈروں نے شرکت کی۔ لیڈروں کی جانب سے، جو بھی مسائل اٹھائے گئے، ان کو نوٹ کر لیا گیا ہے۔
میٹنگ کے اختتام پر، پارلیمنٹ کے دونوں ایوانوں میں مختلف سیاسی جماعتوں کے لیڈروں کی طرف سے اٹھائے گئے نکات کو سننے کے بعد مرکزی وزیر دفاع جناب راج ناتھ سنگھ نے میٹنگ میں ان کی سرگرم اور موثر شرکت اور عوامی اہمیت کے مسائل کو اجاگر کرنے کے لئے لیڈران کا شکریہ ادا کیا۔ انہوں نے تمام اراکین کو 19 ستمبر 2023 سے اپنے پارلیمانی فرائض/کام کی انجام دہی کے لیے نیا پارلیمنٹ ہاؤس ملنے کرنے پر پیشگی مبارکباد دی۔ آخر میں سب کی طرف سے انہوں نے حال ہی میں جموں و کشمیر میں دہشت گردوں سے مقابلہ کرنے والے ہمارے فوجیوں اور جموں و کشمیر پولیس کے ایک افسر کی قربانیوں کے لیے دلی تعزیت کا اظہار کیا۔ اس موقع پر ایک منٹ کی خاموشی بھی اختیار کی گئی۔
وزیراعظم کا دفتر
کھیل کود کے شائقین کو قومی کھیل کود کے دن کے موقع پر وزیراعظم کی مبارکباد
نئی دہلی۔29اگست، وزیر اعظم جناب نریندر مودی نے نیشنل اسپورٹس ڈے یا قومی یوم کھیل کود کے موقع پر کھیل کود کے شائقین کو مبارکباد پیش کی ہے۔
وزیر اعظم نے اپنے پیغام میں کہا ہے کہ قومی کھیل کود کے دن کے موقع پر ،کھیل کود کے تمام شائقین کو مبارکباد۔ مشہور و معروف ہاکی پلیئر میجر دھیان چند جی کو ان کی پیدائش کی سالگرہ پر خراج عقیدت۔ میں عوام سے گزارش کرتا ہوں کہ وہ کھیل کود اور چاق و چوبند رہنے سے متعلق سرگرمیوں کو ترجیح دیں، کیونکہ ایک صحت مند بھارت کی تعمیر میں یہ ایک معاون امر ہوگا۔
وزیر اعظم نے اپنے پیغام میں کہا ہے کہ میں ان افراد کو سلام کرتا ہوں جنھوں نے کھیل کود کے مختلف مقابلوں میں بھارت کی نمائندگی کی ہے۔ ان کی جانفشانی اور عزم نے متعدد سنگ میل حاصل کیے ہیں۔ یہ سال ہماری کھیل کود برادری کے لیے ،بڑا عظیم سال رہا ہے، کیونکہ بھارتی کھلاڑیوں نے، ایشیائی کھیل 2018 اور دولت مشترکہ کھیل کود سمیت، مختلف کھیل کود مقابلوں میں، عمدہ مقامات حاصل کیے ہیں۔